b'\n_START_ARTICLE_\nDianna Agronov\xc3\xa1\n_START_SECTION_\n\xc5\xbdivotopis\n_START_PARAGRAPH_\nDianna Agron sa narodila v meste Savannah v \xc5\xa1t\xc3\xa1te Georgia a vyrastala v San Antionio v Texase, a San Francisco v Kalifornii. Je dc\xc3\xa9rou Mary (rod. Barnes) a Ronalda S. Agrona, gener\xc3\xa1lneho riadite\xc4\xbea Hyatt\xc2\xa0hotels. Vzh\xc4\xbeadom k otcovej kari\xc3\xa9re, Dianna priznala, \xc5\xbee spolu s rodinou \xc4\x8dasto \xc5\xbeili v hoteloch. M\xc3\xa1 mlad\xc5\xa1ieho brata Jamesa. Jej otec sa narodil do \xc5\xbeidovskej rodiny, zatia\xc4\xbe \xc4\x8do jej matka konvertovala na Judaizmus. Dianna chodila do hebrejskej \xc5\xa1koly a mala Bat Mitzvah. Jej prastar\xc3\xad rodi\xc4\x8dia z otcovej strany boli \xc5\xbeidovsk\xc3\xad imigranti z v\xc3\xbdchodnej Eur\xc3\xb3py a ich p\xc3\xb4vodn\xc3\xa9 priezvisko, Agronsky, bolo pozmenen\xc3\xa9 \xc3\xbaradn\xc3\xadkmi z Ellis Island._NEWLINE_Nav\xc5\xa1tevovala \xc5\xa1koly ako Burlingame Intermediate School a Burlingame High School v Kaliforni\xc3\xad.\n_START_SECTION_\nKari\xc3\xa9ra\n_START_PARAGRAPH_\nNajsk\xc3\xb4r za\xc4\x8d\xc3\xadnala v telev\xc3\xadznych seri\xc3\xa1loch, ako napr\xc3\xadklad C.S.I.: Krimin\xc3\xa1lka New York, \xc4\x8di Veronica Marsov\xc3\xa1. Objavila sa tie\xc5\xbe v \xc5\xa1tyroch epiz\xc3\xb3dach seri\xc3\xa1lu Hrdinovia, kde stv\xc3\xa1rnila postavu Debbie Marshallovej._NEWLINE_Najv\xc3\xa4\xc4\x8d\xc5\xa1\xc3\xad prelom v jej kari\xc3\xa9re, jej v\xc5\xa1ak zaistil seri\xc3\xa1l Glee, kde sa predviedla ako \xc5\xa1tudentka Quinn Fabrayov\xc3\xa1. Tie\xc5\xbe sa objavila aj v koncertnom filme Glee z roku 2011 a v rovnakom roku, stv\xc3\xa1rnila aj postavu Sarah Hart vo filme Som \xc4\x8d\xc3\xadslo \xc5\xa1tyri. Po boku hercov ako Robert De Niro \xc4\x8di Michelle Pffeifer s objavila v kom\xc3\xa9di\xc3\xad Mafi\xc3\xa1novci z roku 2013._NEWLINE_V roku 2015, sa objavila v romantickej kom\xc3\xa9di\xc3\xad Tumbledown, v ktorom sa tie\xc5\xbe objavili herci ako Rebecca Hall \xc4\x8di Jason Sudeikis. V rovnakom roku, sa tie\xc5\xbe objavila aj v dr\xc3\xa1me Bare, kde stv\xc3\xa1rnila hlavn\xc3\xba postavu._NEWLINE_V roku 2017 sa objavila vo filme The Crash, po boku hercov ako je AnnaSophia Robb \xc4\x8di Minnie Driver.\n_START_SECTION_\nOsobn\xc3\xbd \xc5\xbeivot\n_START_PARAGRAPH_\nAgronov\xc3\xa1 a jej hereck\xc3\xa1 kolegy\xc5\x88a zo seri\xc3\xa1lu Glee, Lea Michele si v roku 2009 prenajali spolo\xc4\x8dn\xc3\xbd byt v centre Los Angeles. Dvakr\xc3\xa1t podst\xc3\xbapila oper\xc3\xa1ciu nosnej prep\xc3\xa1\xc5\xbeky po tom, \xc4\x8do si v \xc5\xa1trn\xc3\xa1stich rokoch udrela nos na p\xc3\xa1rty a \xc4\x8fal\xc5\xa1\xc3\xad kr\xc3\xa1t na turn\xc3\xa9 s Glee.\xc2\xa0Klebety o zasn\xc3\xbaben\xc3\xad s hercom Alexom Pettyferom v roku 2011 sa nepotvrdili. Koncom roka 2015 sa zasn\xc3\xbabila s Winstonom Marshallom z kapely\xc2\xa0Mumford & Sons.\xc2\xa0Zosob\xc3\xa1\xc5\xa1ili sa 15. okt\xc3\xb3bra 2016 v Maroku.'